Cum vor arăta luptele aeriene ale viitorului: avioane de vânătoare pilotate de AI și roiuri de drone autonome
Inginerii aerospațiali de la Universitatea Cranfield din Marea Britanie au dezvoltat un program AI care să poată învinge un pilot profesionist într-un simulator de zbor care imită condițiile unei lupte aeriene între două sau mai multe avioane de vânătoare, relatează BBC. Astfel de programe care folosesc inteligența artificială vor putea fi folosite în viitor pentru a asista pilotul unui avion de luptă în timpul unei misiuni sau pentru a controla singur aeronava.